*Lēmuma projekts*

**Par līdzekļu izdalīšanu no atsavināšanas procesā iegūtajiem līdzekļiem**

**Alūksnes novada Dzimtsarakstu nodaļai**

 Izskatot Alūksnes novada pašvaldības Centrālās administrācijas Īpašumu nodaļas 11.10.2023. iesniegumu “Par finansējuma piešķiršanu”, kas reģistrēts Alūksnes novada pašvaldībā 11.10.2023. ar Nr. ANP/1-47/23/3578,

pamatojoties uz Pašvaldību likuma 4. panta pirmās daļas 17. punktu, 10. panta pirmās daļas ievaddaļu, 73. panta ceturto daļu, likuma “Par pašvaldību budžetiem” 30. pantu, Alūksnes novada pašvaldības 27.05.2010. noteikumu Nr. 4/2010 “Kārtība, kādā tiek sadalīti atsavināšanas procesā iegūtie līdzekļi par Alūksnes novada administratīvajām teritorijām” 1.2. punktu,

1. Izdalīt no atsavināšanas procesā iegūtajiem līdzekļiem finansējumu 2 800,00 EUR (divi tūkstoši astoņi simti *euro*) apmērā ēkas Dārza ielā 11, Alūksnē, Alūksnes novadā trīs telpu pielāgošanai Dzimtsarakstu nodaļas vajadzībām.
2. Finansējumu attiecināt uz 0114 uzskaites dimensijas kodu – Alūksnes novada Dzimtsarakstu nodaļa.
3. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu iekļaušanu Alūksnes novada pašvaldības budžeta 2023. gadam.
4. Lēmums stājas spēkā ar tā pieņemšanu.